SAWAD จ่อขยายตลาดไปปท.เพื่อนบ้านงบฯ Q3 ออกมาดี กูรูแนะซื้อ ให้เป้า 54 บ.
บล.ซีไอเอ็มบี (ประเทศไทย) แนะนำ ซื้อ SAWAD โดยมีราคาเป้าหมาย 54 บาท หลังบริษัทประกาศผลการดำเนินงานไตรมาส 3/15 ออกมากำไรสุทธิอยู่ที่ 370 ล้านบาท เติบโต 65% จากปีก่อนและ 27% จากไตรมาสก่อนดีกว่าที่คาด 9% และดีกว่าที่ตลาดคาด 16.7% เชื่อว่า SAWAD จะขยายธุรกิจไปยังประเทศเพื่อนบ้านในปี 59
12 พ.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (12 พ.ย.) แนะนำ ซื้อ บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD โดยมีราคาเป้าหมาย 54 บาท หลังบริษัทประกาศผลการดำเนินงานไตรมาส 3/15 ออกมากำไรสุทธิอยู่ที่ 370 ล้านบาท เติบโต 65% จากปีก่อนและ 27% จากไตรมาสก่อนดีกว่าที่คาด 9% และดีกว่าที่ตลาดคาด 16.7% การดีขึ้นจากไตรมาสก่อนมาจากการตั้งสำรองที่ลดลง เนื่องจากคุณภาพสินทรัพย์ที่ดีขึ้น
โดยเชื่อว่า SAWAD จะขยายธุรกิจไปยังประเทศเพื่อนบ้านในปี 59 ทั้งนี้ปรับเพิ่มประมาณการ 58-60 ขึ้น4-7% จากสินเชื่อที่เติบโตกว่าคาด และต้นทุนทางการเงินที่ต่ำลงและคาดว่า consensus จะมีการปรับกำไรและราคาเป้าหมายของบริษัทตามมาในเร็วๆ นี้ โดยชอบโมเดลธุรกิจของ SAWAD ซึ่งได้ประโยชน์จากที่เศรษฐกิจชะลอตัวและราคาพืชผลการเกษตรตกต่ำ นอกจากนั้นบริษัทยังมีการจัดเก็บหนี้ที่เข้มงวดและมีระบบการจัดการดูแลการชำระหนี้ที่ดี